**TEHNISKĀ SPECIFIKĀCIJA**

**“Pašvaldības ceļa “Kalnmuiža-Vētras-Darbnīcas” remonts Īves pagastā, Talsu novadā”, identifikācijas Nr. TNP 2025/93**

1. **Veicamo darbu apjomi:** Darbu apjomi, kas ir norādīti izvērstajā finanšu piedāvājumā ir aptuveni, un šī tabula izmantojama tikai Pretendentu piedāvājumu salīdzināšanai, lai izvēlētos piedāvājumu par zemāko kopējo summu. Konkrētos daudzumus pēc nepieciešamības un finanšu iespējām noteiks pasūtītājs.
2. **Vispārējās prasības:**
	1. Pretendents veic darbus saskaņā ar Ministru kabineta 2021. gada 7. janvāra noteikumiem Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un Ministru kabineta 2001. gada 2. oktobra noteikumiem Nr. 421 “Noteikumi par darba vietu aprīkošanu uz ceļiem”.
	2. Pretendents atbild par darba aizsardzības, ugunsdrošības un satiksmes drošības noteikumu ievērošanu ikdienas uzturēšanas darbos, kā arī šo darbu izpildes laikā vai to rezultātā nodarītajiem zaudējumiem trešajai personai.
	3. Pasūtītājs patur tiesības iepirkuma līguma izpildes gaitā samazināt vai palielināt nepieciešamo pakalpojumu apjomu.
	4. Līguma termiņš ir 1 (viens) mēnesis no līguma noslēgšanas brīža.
	5. Izpildāmo darbu garantijas termiņi nedrīkst būt mazāki par Latvijas Republikas spēkā esošajos normatīvajos aktos noteiktajiem.
	6. Pasūtītājs neveic samaksu par Pretendenta veiktajiem pārbraucieniem un ierašanos darba vietā.
	7. Pretendentam darbi jāveic saskaņā ar Pasūtītāja pilnvarotas personas izsniegta darba uzdevuma par iepirkumā fiksētajām cenām.
	8. Darba uzdevumā pasūtītājs norāda ceļa nosaukumu, veicamo darbu apjomu un tehnoloģiju.
	9. Pretendentam pirms darbu uzsākšanas jāveic saskaņojumi ar visām nepieciešamajām organizācijām.
	10. Pretendentam darbu izpildes laikā jānodrošina transporta organizācija un jānodrošina satiksmes drošība objektos.
	11. Pretendentam darbi jāveic saskaņā ar spēkā esošiem normatīvajiem aktiem, nolikumā noteiktām prasībām, Pretendenta iesniegto piedāvājumu iepirkumā un noslēgto līgumu.
	12. Darba drošība – Pretendents atbild par darba aizsardzību un ugunsdrošības noteikumu ievērošanu ceļu un ielu uzturēšanas darbos, kā arī darbu izpildes laikā vai to nodarītajiem zaudējumiem trešajai personai. Darbi jāveic saskaņā ar pazemes un gaisa vadu komunikāciju aizsardzības noteikumu prasībām.
	13. Piedāvājuma cena – vienības cenā iekļaujamas visas saprātīgi paredzamās ar konkrētā darba izpildi saistītās izmaksas, cenā jāietver visi nodokļi, nodevas, maksājumi, kas saistoši Pretendentam, izņemot pievienotās vērtības nodokli. Līguma vienas vienības cenas nevar tikt mainītas visā līguma izpildes laikā, ja vien līgumā nav noteikts citādi. Nolikumā noteiktie darbu apjomi var tikt būtiski mainīti, ņemot vērā noteiktus apstākļus, piemēram, Pasūtītāja finanšu iespējas, laika apstākļus u.c. Par darbiem, kuri tiks veikti bez Pasūtītāja norādījumiem, samaksa netiks veikta.
	14. Pakalpojuma sniegšanā iesaistītajai tehnikai jābūt labā tehniskā stāvoklī. Ja attiecīgajai ceļu uzturēšanas tehnikai saskaņā ar normatīvajiem aktiem nepieciešama sertifikācija/kalibrēšana, tad šādai sertifikācijai jābūt spēkā visa Atklāta konkursa laikā, kā arī visā līguma darbības periodā.
	15. Ja saskaņā ar normatīvajiem aktiem pakalpojuma sniegšanā iesaistītajiem transportlīdzekļiem paredzēta transportlīdzekļu valsts tehniskā apskate, kuru veic Ceļu satiksmes drošības direkcijā, tad šādiem transportlīdzekļiem jābūt izietai transportlīdzekļu valsts tehniskajai apskatei visa Atklāta konkursa laikā, kā arī visā līguma darbības periodā.
	16. Ja saskaņā ar normatīvajiem aktiem pakalpojuma sniegšanā iesaistītajiem transportlīdzekļiem noteikts, ka transportlīdzeklis ceļu satiksmē un/vai pakalpojuma sniegšanā tiesiski var piedalīties tikai, ja ir obligātā civiltiesiskā apdrošināšana (OCTA), tad šādiem transportlīdzekļiem visa Atklāta konkursa laikā, kā arī visā līguma darbības periodā jābūt spēkā obligātajai civiltiesiskajai apdrošināšanai (OCTA).
	17. Darba izpildes secība un prioritāri izpildāmie darbi tiek veikti pēc Pasūtītāja pārstāvja norādījumiem.

*Tehnisko specifikāciju sagatavoja:*

*Valdemārpils apvienības pārvaldes*

*Īpašumu apsaimniekošanas speciālists*

*Aigars Maurišs*